
MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 475
        
Consiliul Local al Municipiului  Craiova întrunit în şedinţa ordinară din data de 23.12.2010;


Având în vedere raportul nr.214693/2010 al Serviciului Resurse Umane prin care se propune reorganizarea Poliţiei Comunitare Craiova, în Poliţia Locală a Municipiului Craiova şi rapoartele comisiilor de specialitate ale Consiliului Local al Municipiului Craiova nr.239, 240, 241, 243 şi 244/2010;


În conformitate cu prevederile Legii nr.155/2010 privind Poliţia Locală;


În temeiul art.36 alin.2 lit.a coroborat cu alin.3 lit.b, art.45 alin.1 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă reorganizarea Poliţiei Comunitare Craiova, în Poliţia Locală a Municipiului Craiova, ca instituţie publică de interes local, cu personalitate juridică, începând cu data de 01.01.2011.

Art.2.  Modul de organizare, structura funcţională, statul de funcţii, numărul de posturi şi categoriile de personal încadrat, normele de înzestrare şi consum de materiale ale Poliţiei Locale, precum şi preluarea posturilor şi a personalului din aparatul de specialitate al Primarului Municipiului Craiova, se aprobă după adoptarea, prin Hotărâre de Guvern, a Regulamentului – cadru de organizare şi funcţionare a Poliţiei Locale.
Art.3.  Pe data intrării în vigoare a prezentei hotărâri, îşi încetează efectele Hotărârea Consiliului Local al Municipiului Craiova nr.1/2005 referitoare la înfiinţarea Poliţiei Comunitare Craiova.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Serviciul Resurse Umane şi Poliţia Locală a Municipiului Craiova vor aduce la îndeplinire prevederile  prezentei hotărâri.

